മാധുരി ബാർത്വാൽ

ഒരു ഇന്ത്യൻ നാടോടി ഗായികയാണ് മാധുരി ബാർത്വാൽ നീ. യൂനിയാൽ. അവർ ഓൾ ഇന്ത്യ റേഡിയോയിൽ ഗാനരചയിതാവായ സ്ത്രീയായിരുന്നു. സംഗീത അദ്ധ്യാപികയായ ആദ്യത്തെ ഗർവാലി സംഗീതജ്ഞയാണെന്ന് അവർ പറയുകയുണ്ടായി. 2019 ലെ അന്താരാഷ്ട്ര വനിതാ ദിനത്തിൽ രാം നാഥ് കോവിന്ദ് നാരി ശക്തി പുരാസ്‌കർ നൽകി ആദരിച്ചു.
 ജീവിതം  
ഗായകനും സിത്താരിസ്റ്റുമായിരുന്നു ബാർത്ത്വാളിന്റെ പിതാവ്.  ബിരുദം നേടിയ ശേഷം ഒരു കോളേജിൽ സംഗീത അദ്ധ്യാപികയായി വർഷങ്ങളോളം ചെലവഴിച്ചു. ഒഴിവുസമയങ്ങളിൽ നാസിബാബാദിലെ ഓൾ ഇന്ത്യ റേഡിയോയ്ക്ക് വേണ്ടി ഗാനം രചിക്കുകയായിരുന്നു. ഉത്തരാഖണ്ഡിലെ നാടോടി സംഗീതത്തിന്റെ ആവേശകരമായ പിന്തുണക്കാരിയായ അവർ "ധരോഹർ" എന്ന റേഡിയോ പ്രോഗ്രാം സൃഷ്ടിച്ചു. അത് പ്രദേശത്തിന്റെ പൈതൃകത്തിനായി സമർപ്പിച്ചു.  ഉത്തരാഖണ്ഡിൽ ഉപയോഗിച്ച എല്ലാ സംഗീത ഉപകരണങ്ങളും അവർക്ക് അറിയാമെന്ന് പറയപ്പെടുന്നു. മറ്റ് സംഗീതജ്ഞരുടെ സംഗീതം റെക്കോർഡുചെയ്യാൻ അവർ സഹായിച്ചിട്ടുണ്ട്.

അദ്ധ്യാപികയെന്ന നിലയിൽ അവൾ പഠിപ്പിച്ച നൂറുകണക്കിന് വിദ്യാർത്ഥികളിൽ പ്രൊഫഷണൽ സംഗീതജ്ഞരാകാൻ പലരേയും പ്രചോദിപ്പിച്ചു.  സഹ ഗർവാലി ഗായിക നരേന്ദ്ര സിംഗ് നേഗിക്കൊപ്പം അവർ പാടിയിട്ടുണ്ട്. 

സംഗീതം, പ്രക്ഷേപണം, അദ്ധ്യാപനം എന്നിവയ്ക്കായി അറുപത് വർഷത്തോളം സമർപ്പിച്ചതിന്റെ അംഗീകാരമായി ഇന്ത്യൻ രാഷ്ട്രപതി രാം നാഥ് കോവിന്ദ് നാരി ശക്തി പുരാസ്‌കാർ നൽകിയതിലൂടെ ബാർത്വാലിന്റെ കൃതികൾ അംഗീകരിക്കപ്പെട്ടു.  സംഗീതത്തിന്റെ സംരക്ഷണത്തിനായി അവൾ "ജീവിതം സമർപ്പിച്ചു"  

2019 ലെ അന്താരാഷ്ട്ര വനിതാ ദിനത്തിൽ ന്യൂഡൽഹിയിൽ രാഷ്ട്രപതി ഭവനിൽ വച്ചായിരുന്നു അവാർഡ് ദാന ചടങ്ങ്. നാൽപ്പതോളം സ്ത്രീകൾക്ക് അന്ന് അവാർഡ് ലഭിച്ചു അതിൽ മൂന്ന് അവാർഡുകൾ ഗ്രൂപ്പുകൾക്ക് നൽകി.  വനിതാ വകുപ്പ് മന്ത്രിയും ശിശുവികസന വകുപ്പ് മന്ത്രിയുമായ മേനക ഗാന്ധി അവിടെയുണ്ടായിരുന്നു. തുടർന്ന് അവാർഡ് ജേതാക്കൾ പ്രധാനമന്ത്രി നരേന്ദ്ര മോദിയെ സന്ദർശിച്ചു.

 അവലംബം

വർഗ്ഗം:ഇന്ത്യൻ നാടോടി ഗായകർ